Najčastejšími technológiami displeja sú IPS a AMOLED. Každá má svoje výhody aj nevýhody. IPS displej narozdiel od AMOLED displeja svieti celý. To znamená horší kontrast, menej kvalitné poňatie farieb a väčšiu spotrebu. V prípade AMOLED displeja svietia jednotlivé pixely zvlášť, takže časť obrázku, ktorá má byť čierna, vôbec nesvieti. Nevýhodou AMOLED displeja je vyššia cena, pokiaľ teda porovnáte dva telefóny s rovnakou cenou, jeden s IPS a druhý s AMOLED displejom, druhý variant bude mať menej výkonný procesor alebo iný ochudobnený parameter.